CELEX: 52020PC0496
Language: lv
Date: 2020-09-08
Title: Priekšlikums EIROPAS PARLAMENTA UN PADOMES REGULA par muitas nodokļu atcelšanu dažiem ražojumiem

EIROPAS KOMISIJA
            Briselē, 8.9.2020
            COM(2020) 496 final
            2020/0253(COD)
            Priekšlikums
            EIROPAS PARLAMENTA UN PADOMES REGULA
            par muitas nodokļu atcelšanu dažiem ražojumiem
            
               
         
         
            
               PASKAIDROJUMA RAKSTS
            
            
               1.PRIEKŠLIKUMA KONTEKSTS
            
            
               •Priekšlikuma pamatojums un mērķi
            
            
               Komisārs Fils Hogans un ASV tirdzniecības pārstāvis Roberts Laithaizers 2020. gada 21. augustā paziņoja par nodomu turpināt virzīt uz priekšu tirdzniecības veicināšanas paketi ar mērķi atcelt vai samazināt muitas nodokļus nelielam skaitam tarifa pozīciju, kuras ES un ASV eksportā aptver 168 miljonus EUR (aptuveni 200 miljonus USD)
                  1
               .
            
            
               Komisija uzskata, ka šī iniciatīva ir pirmais solis, lai mazinātu saspīlējumu divpusējās tirdzniecības attiecībās un atbalstītu pašreizējo strīdu izšķiršanu.
            
            
               Būtībā Komisija ierosina atcelt vairākus muitas tarifus omāriem, savukārt ASV nodrošinās atbrīvojumu no nodokļiem par salīdzināmu ekonomisko vērtību tādiem ražojumiem kā gatavi ēdieni, daži kristāla stikla trauki, virsmas preparāti, šaujampulveri, šķiltavas un šķiltavu detaļas. ASV lūdza samazināt tarifus omāriem, ņemot vērā to, ka samazinās šā produkta eksports uz Eiropu un citur pasaulē.
            
            
               Tarifu samazinājumi būtu jāīsteno pilnīgā saderībā ar PTO sistēmu un ievērojot vislielākās labvēlības (MFN) principu. 
            
            
               •Atbilstība spēkā esošajiem noteikumiem konkrētajā politikas jomā 
            
            
               Šā priekšlikuma mērķis ir radīt papildu iespējas ES un ASV uzņēmējiem, atceļot vai samazinot tarifus. Tam būtu arī jāuzlabo tirdzniecības attiecības ar Amerikas Savienotajām Valstīm, jāsamazina saspīlējums tirdzniecības jomā un jāatbalsta pašreizējo strīdu ar ASV izšķiršana. Tas pilnībā atbilst Līgumam par Eiropas Savienību (LES), kurā ir noteikts, ka Eiropas Savienībai vajadzētu veicināt visu valstu integrāciju pasaules ekonomikā, arī pakāpeniski atceļot starptautiskās tirdzniecības ierobežojumus
                  2
               .
            
            
               •Saskanība ar citām Savienības politikas jomām
            
            
               Priekšlikums saskan ar citām Savienības politikas jomām.
            
            
               2.JURIDISKAIS PAMATS, SUBSIDIARITĀTE UN PROPORCIONALITĀTE
            
            
               •Juridiskais pamats
            
            
               Līguma par Eiropas Savienības darbību (LESD) 207. pants.
            
            
               •Subsidiaritāte (neekskluzīvas kompetences gadījumā) 
            
            
               Saskaņā ar LES 5. panta 3. punktu subsidiaritātes principu nepiemēro jomās, kuras ir ekskluzīvā ES kompetencē. LESD 3. pantā muitas savienība un kopējā tirdzniecības politika ir minēta kā viena no jomām, kas ir Savienības ekskluzīvā kompetencē. Šī politika ietver sarunas par tirdzniecības nolīgumiem un tirdzniecības politikas pasākumu, cita starpā tarifu samazināšanas, pieņemšanu saskaņā ar inter alia LESD 207. pantu.
            
            
               •Proporcionalitāte
            
            
               Komisijas priekšlikums atbilst proporcionalitātes principam un ir nepieciešams, ņemot vērā mūsu mērķi mazināt spriedzi tirdzniecības attiecībās ar ASV. 
            
            
               •Juridiskā instrumenta izvēle
            
         
         
            
               Eiropas Parlamenta un Padomes regula.
            
            
               3.EX POST IZVĒRTĒJUMU, APSPRIEŠANOS AR IEINTERESĒTAJĀM PERSONĀM UN IETEKMES NOVĒRTĒJUMU REZULTĀTI
            
            
               •Ex post izvērtējumi / spēkā esošo tiesību aktu atbilstības pārbaudes
            
            
               Nepiemēro.
            
            
               •Apspriešanās ar ieinteresētajām personām
            
            
               Nepiemēro.
            
            
               •Ekspertu atzinumu pieprasīšana un izmantošana
            
            
               Nepiemēro.
            
            
               •Ietekmes novērtējums
            
            
               Nepiemēro. Eiropas Savienībai omāri nav sensitīvs produkts, jo mēs esam šā produkta neto importētāji. Pagājušajā gadā ES-27 no ASV importēja omāru produktus 42 miljonu EUR vērtībā (15 % no kopējā ES ārējā importa), lai gan lēstais tirgus apjoms ir aptuveni 290 miljoni EUR. ES ražotāji nodrošina mazāk nekā 5 % no mūsu patēriņa. Ievedmuitas nodokļu atcelšana atbalstīs pārtikas pārstrādes nozari un viesmīlības nozari. Savukārt ASV ir apņēmušās atvieglot piekļuvi tirgum ES-27 valstu eksportam vidēji 143 miljonu EUR (160 miljoni USD) apmērā pēdējo trīs gadu laikā (2019. gadā — 126 miljoni EUR), samazinot nodokļus par 50 %.
            
            
               •Normatīvā atbilstība un vienkāršošana
            
            
               Nepiemēro.
            
            
               •Pamattiesības
            
            
               Priekšlikums saskan ar ES Līgumiem un ar Eiropas Savienības Pamattiesību hartu. 
            
            
               4.IETEKME UZ BUDŽETU
            
            
               Nolīgumam par rūpniecības tarifu liberalizāciju būs neliela negatīva ietekme uz ES budžetu, proti, neiekasēti muitas nodokļi tarifu liberalizācijas dēļ par ražojumiem, uz kuriem attiecas šīs regulas pielikumā minētās tarifu pozīcijas, kas atbilst aptuveni 5,3 miljoniem EUR no ASV iekasētajos nodokļos (vidēji 2017.–2019. gadā)
                  3
               .
            
            
               2020/0253 (COD)
            
            
               Priekšlikums
            
            
               EIROPAS PARLAMENTA UN PADOMES REGULA
            
            
               par muitas nodokļu atcelšanu dažiem ražojumiem
            
         
         
            
               EIROPAS PARLAMENTS UN EIROPAS SAVIENĪBAS PADOME,
            
            
               ņemot vērā Līgumu par Eiropas Savienības darbību un jo īpaši tā 207. panta 2. punktu,
            
            
               ņemot vērā Eiropas Komisijas priekšlikumu,
            
            
               saskaņā ar parasto likumdošanas procedūru,
            
            
               tā kā:
            
            
               (1)Eiropas Savienībai un Amerikas Savienotajām Valstīm ir plašākās un dziļākās divpusējās tirdzniecības un ieguldījumu attiecības pasaulē, un tām ir ļoti integrēta ekonomika. To savstarpējā preču un pakalpojumu tirdzniecība abos virzienos pārsniedz 1 triljonu EUR gadā, kas atbilst 3 miljardiem EUR dienā. Šīs ciešās tirdzniecības un ieguldījumu attiecības ir izdevīgas patērētājiem, darba ņēmējiem, uzņēmumiem un ieguldītājiem. 
            
            
               (2)Eiropas Savienība ir apņēmusies uzlabot tirdzniecības un ieguldījumu attiecības ar Amerikas Savienotajām Valstīm. Tas nozīmē divpusējo tirdzniecības attiecību uzlabošanu jaunos veidos un ar jauniem līdzekļiem, tirdzniecības ierobežojumu mazināšanu un pašreizējo tirdzniecības strīdu atrisināšanu. Lai izvairītos no turpmākiem šo tirdzniecības attiecību traucējumiem, muitas nodokļi, ko Eiropas Savienība piemēro atsevišķiem ražojumiem, būtu jāatceļ uz pieciem gadiem uz erga omnes pamata. 
            
            
               (3)Muitas nodokļu atcelšana būtu jāpiemēro no tās pašas dienas, kad faktiski tiek īstenots Amerikas Savienoto Valstu paziņojums par muitas nodokļu samazināšanu noteiktiem ražojumiem, t. i., no 2020. gada 1. augusta. 
            
            
               (4)Muitas nodokļu atcelšana ir atkarīga no Amerikas Savienoto Valstu paziņojuma par nodokļu samazināšanu noteiktiem ražojumiem faktiskas īstenošanas un Amerikas Savienoto Valstu atturēšanās ieviest jaunus pasākumus, kas kavētu 2020. gada 21. augusta kopīgajā paziņojumā
                  4
                noteikto mērķu sasniegšanu. 
            
            
               (5)Komisijai būtu jāpiešķir īstenošanas pilnvaras apturēt šīs regulas piemērošanu, ja netiek ievēroti iepriekš minētie nosacījumi.
            
            
               (6)Ņemot vērā izvairīšanās no turpmākiem tirdzniecības traucējumiem steidzamību, būtu jāpiemēro izņēmums astoņu nedēļu laikposmam, kas minēts 4. pantā Protokolā Nr. 1 par valstu parlamentu lomu Eiropas Savienībā, kurš pievienots Līgumam par Eiropas Savienību un Līgumam par Eiropas Savienības darbību. Minētā iemesla dēļ šai regulai būtu jāstājas spēkā nekavējoties,
            
            
               IR PIEŅĒMUŠI ŠO REGULU.
            
            
               1. pants
            
            
               Muitas nodokļu atcelšana 
            
            
               Pielikuma I iedaļā uzskaitītajām tarifa pozīcijām piemērojamie kopējā muitas tarifa ievedmuitas nodokļi ir 0 % (bez nodokļa).
            
            
               2. pants
            
            
               Muitas nodokļu atcelšanas nosacījumi
            
            
               Muitas nodokļus ražojumiem, kas klasificēti šīs regulas pielikuma I iedaļā uzskaitītajās tarifa pozīcijās, atceļ, ja ir izpildīti šādi nosacījumi:
            
            
               (a)Amerikas Savienotās Valstis uz erga omnes pamata piemēro samazinājumu šīs regulas pielikuma II iedaļā uzskaitītajām tarifa pozīcijām;
            
            
               (b)Amerikas Savienotās Valstis atturas ieviest jaunus pret Eiropas Savienību vērstus pasākumus, kas kavētu 2020. gada 21. augusta kopīgajā paziņojumā noteikto mērķu sasniegšanu.
            
         
         
            
               3. pants
            
            
               Pagaidu apturēšana
            
            
               Ja Amerikas Savienotās Valstis neizpilda 2. pantā paredzētos nosacījumus vai ja ir pietiekami pierādījumi par to neizpildi nākotnē, Komisija var pieņemt īstenošanas aktu, lai apturētu šajā regulā paredzēto nodokļu atcelšanu līdz brīdim, kad minētie nosacījumi būs izpildīti. Minēto īstenošanas aktu pieņem saskaņā ar pārbaudes procedūru, kas minēta 4. panta 2. punktā.
            
            
               4. pants
            
            
               Komiteju procedūra
            
            
               1.Šīs regulas 3. panta īstenošanā Komisijai palīdz Muitas kodeksa komiteja, kas izveidota ar Regulas (ES) Nr. 952/2013 285. pantu.
            
            
               2.Ja ir atsauce uz šo punktu, piemēro Regulas (ES) Nr. 182/2011 5. pantu.
            
            
               5. pants
            
            
               Stāšanās spēkā un piemērošana 
            
            
               1.Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī. 
            
            
               2.Šo regulu piemēro no 2020. gada 1. augusta, un tās piemērošana beidzas 2025. gada 31. jūlijā. 
            
            
               3.Komisija Eiropas Savienības Oficiālajā Vēstnesī publicē paziņojumu par apturēšanu, ja šīs regulas piemērošana ir apturēta saskaņā ar 3. pantu vai ja regulu pārtrauc piemērot pirms 2025. gada 31. jūlija. 
            
            
               4.Pēc uzņēmēju pieprasījuma dalībvalstu muitas dienesti atmaksā visus samaksātos nodokļus, kas pārsniedz tos, kurus saskaņā ar šo regulu piemēro importam no 2020. gada 1. augusta līdz šīs regulas spēkā stāšanās dienai.
            
            
               Šī regula uzliek saistības kopumā un ir tieši piemērojama visās dalībvalstīs.
            
            
               Briselē,
            
            
               
                  Eiropas Parlamenta vārdā
                        Padomes vārdā
               
               
                  priekšsēdētājs
                        priekšsēdētājs
               
            
            
               TIESĪBU AKTA PRIEKŠLIKUMA FINANŠU PĀRSKATS “IEŅĒMUMI” — PRIEKŠLIKUMIEM, KURIEM IR IETEKME UZ BUDŽETU BUDŽETA IEŅĒMUMU DAĻĀ
            
            
               1.PRIEKŠLIKUMA NOSAUKUMS
            
            
               Eiropas Parlamenta un Padomes regula par muitas nodokļu atcelšanu dažiem ražojumiem
            
         
         
            
               2.BUDŽETA POZĪCIJAS
            
            
               Ieņēmumu pozīcija (nodaļa/pants/postenis): 
            
            
               Ieņēmumu pozīcija: 12. nodaļa, 120. pants 
            
            
               Attiecīgajam gadam budžetā paredzētā summa: 22 156 900 000 EUR 
            
            
               (tikai piešķirto ieņēmumu gadījumā). 
            
            
               Ieņēmumi tiks piešķirti šādā izdevumu pozīcijā (nodaļa/pants/postenis):
            
            
               3.FINANSIĀLĀ IETEKME
            
            
               ◻
                     Priekšlikumam nav finansiālas ietekmes
            
            
               X
                     Priekšlikums finansiāli neietekmē izdevumus, taču tas finansiāli ietekmē ieņēmumus
            
            
               ◻
                     Priekšlikumam ir finansiāla ietekme uz piešķirtajiem ieņēmumiem
            
            
               Ietekme ir šāda: 
            
            
               (miljonos EUR, viena zīme aiz komata)
            
            
                     
                        Ieņēmumu pozīcija
                     
                  
                  
                     
                        Ietekme uz ieņēmumiem
                           5
                         
                           6
                        
                     
                  
                  
                     
                        XX mēnešu periods, kas sākas dd/mm/gggg (attiecīgā gadījumā)
                     
                  
                  
                     
                        N gads
                     
                     
                  
               
                     
                        12. nodaļa, 120. pants — Muitas nodokļi un citi nodokļi, kas minēti Lēmuma 2014/335/ES, Euratom 2. panta 1. punkta a) apakšpunktā;
                     
                  
                  
                     
                        -2,2 
                     
                  
                  
                     
                        5 mēnešu periods no 1.8.2020.
                     
                  
                  
                     
                        2020
                     
                  
               
            
                     
                        Situācija pēc rīcības
                     
                  
               
                     
                        Ieņēmumu pozīcija
                     
                  
                  
                     
                        2021
                     
                  
                  
                     
                        2022
                     
                  
                  
                     
                        2023
                     
                  
                  
                     
                        2024
                     
                  
                  
                     
                        2025
                     
                  
               
                     
                        12. nodaļa, 120. pants
                     
                  
                  
                     
                        -5,3 miljoni EUR
                     
                  
                  
                     
                        -5,3 miljoni EUR
                     
                  
                  
                     
                        -5,3 miljoni EUR
                     
                  
                  
                     
                        -5,3 miljoni EUR
                     
                  
                  
                     
                        -3,1 miljons EUR
                     
                  
               
            
               (Tikai piešķirto ieņēmumu gadījumā ar nosacījumu, ka budžeta pozīcija jau ir zināma):
            
            
                     
                        Izdevumu pozīcija
                           7
                        
                     
                  
                  
                     
                        N gads
                     
                  
                  
                     
                        N+1 gads
                     
                  
               
                     
                        Nodaļa/Pants/Postenis...
                     
                  
                  
                     
                  
                  
                     
                  
               
                     
                        Nodaļa/Pants/Postenis...
                     
                  
                  
                     
                  
                  
                     
                  
               
            
                     
                        Situācija pēc rīcības
                     
                  
               
                     
                        Izdevumu pozīcija
                     
                  
                  
                     
                        [N+1]
                     
                  
                  
                     
                        [N+2]
                     
                  
                  
                     
                        [N+3]
                     
                  
                  
                     
                        [N+4]
                     
                  
                  
                     
                        [N+5]
                     
                  
               
                     
                        Nodaļa/Pants/Postenis...
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
               
                     
                        Nodaļa/Pants/Postenis...
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
               
         
            
            
               4.KRĀPŠANAS APKAROŠANAS PASĀKUMI
            
            
               [..]
            
            
               5.CITAS PIEZĪMES
            
            
               Aprēķini balstīti uz pieejamajiem statistikas datiem, kas liecina, ka tarifu liberalizācijas dēļ neiekasētie muitas nodokļi par ražojumiem, uz kuriem attiecas šīs regulas pielikumā minētās tarifu pozīcijas, atbilst aptuveni 5,3 miljoniem EUR gadā no ASV iekasētajos nodokļos (vidēji 2017.–2019. gadā). 
            
         
         
            
                  
                     (1)
                  
                        Šo skaitli veido 42 miljoni EUR (ES-27 imports no ASV) un 126 miljoni EUR (ASV imports no ES) (2019. gada dati).
               
               
                  
                     (2)
                  
                        LES 21. panta 2. punkta e) apakšpunkts.
               
               
                  
                     (3)
                  
                        Avots: Eurostat.
               
               
                  
                     (4)
                  
                        
                  https://trade.ec.europa.eu/doclib/press/index.cfm?id=2178
                  .
               
               
                  
                     (5)
                  
                        Summām par gadiem jāatspoguļo aplēses, kuru pamatā ir 5. iedaļā definētā formula vai metode. Par pirmo gadu gada summu parasti maksā bez samazinājuma vai proporcionalitātes piemērošanas.
               
               
                  
                     (6)
                  
                        Tradicionālo pašu resursu (muitas nodokļi, cukura nodevas) gadījumā jānorāda neto summas, t. i., bruto summas, no kurām atskaitītas iekasēšanas izmaksas 20 % apmērā.
               
               
                  
                     (7)
                  
                        Izmanto tikai tad, ja nepieciešams.
               
            
      
    ---documentbreak--- 
      
         
               EIROPAS KOMISIJA
            Briselē, 8.9.2020
            COM(2020) 496 final
            PIELIKUMS
            dokumentam
            Priekšlikums Eiropas Parlamenta un Padomes regulai
            par muitas nodokļu atcelšanu dažiem ražojumiem
            
               
         
         
            
               PIELIKUMS 
            
            
               I iedaļa (Eiropas Savienības Kombinētā nomenklatūra)
            
            
                     
                        (KN kods) 
                     
                  
                  
                     
                        Apraksts 
                     
                     
                  
               
                     
                        0306 11 90 
                     
                  
                  
                     
                        Saldēti langusti un citādi jūras vēži 'Palinurus Spp., Panulirus Spp. un Jasus Spp.', arī kūpināti, čaulā vai bez tās, ieskaitot langustus un citādus jūras vēžus čaulā, termiski apstrādāti tvaicējot vai vārot ūdenī (izņemot jūras vēžu (langustu) astes) 
                     
                     
                  
               
                     
                        0306 12 10 
                     
                  
                  
                     
                        Saldēti omāri 'Homarus Spp.', veseli, arī kūpināti vai termiski apstrādāti tvaicējot vai vārot ūdenī 
                     
                     
                  
               
                     
                        030612 90 
                     
                  
                  
                     
                        Saldēti omāri 'Homarus Spp.', arī kūpināti, čaulā vai bez tās, ieskaitot omārus čaulā, termiski apstrādāti tvaicējot vai vārot ūdenī (izņemot veselus) 
                     
                     
                  
               
                     
                        0306 32 10 
                     
                  
                  
                     
                        Dzīvi omāri 'Homarus Spp.' 
                     
                  
               
               II iedaļa (Amerikas Savienoto Valstu muitas tarifs)
            
            
                     
                        Tarifa kods 
                     
                  
                  
                     
                        Apraksts 
                     
                  
                  
                     
                        Spēkā esošais vislielākās labvēlības tarifs 
                     
                  
                  
                     
                        Jaunā vislielākās labvēlības tarifa likme 
                     
                  
               
                     
                        1604 20 05 
                     
                  
                  
                     
                        Ražojumi, kuru sastāvā ir vēžveidīgo, mīkstmiešu vai citu ūdens bezmugurkaulnieku gaļa, gatavās maltītes 
                     
                  
                  
                     
                        10 %
                     
                  
                  
                     
                        5 %
                     
                  
               
                     
                        7013 41 50 
                     
                  
                  
                     
                        Stikla galda un virtuves trauki (izņemot dzeramtraukus), no svina kristāla, kuru vērtība pārsniedz 5 USD katram 
                     
                  
                  
                     
                        6 %
                     
                  
                  
                     
                        3 %
                     
                  
               
                     
                        3214 90 50 
                     
                  
                  
                     
                        Fasāžu, iekšējo sienu, grīdu, griestu vai tamlīdzīgu virsmu apstrādes ugunsnedroši maisījumi 
                     
                  
                  
                     
                        6,5 %
                     
                  
                  
                     
                        3,25 % 
                     
                  
               
                     
                        3601 00 00 
                     
                  
                  
                     
                        Šaujampulveri 
                     
                  
                  
                     
                        6,5 %
                     
                  
                  
                     
                        3,25 %
                     
                  
               
                     
                        9613 10 00 
                     
                  
                  
                     
                        Šķiltavas un citi aizdedzinātāji, ar gāzi darbināmas kabatas šķiltavas, kas nav atkārtoti uzpildāmas 
                     
                  
                  
                     
                        8 %
                     
                  
                  
                     
                        4 %
                     
                  
               
                     
                        9613 90 80 
                     
                  
                  
                     
                        Neelektrisko šķiltavu un citu aizdedzinātāju detaļas 
                     
                  
                  
                     
                        8 %
                     
                  
                  
                     
                        4 %